Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 13. számú melléklet a 75/2005. (IX. 29.) GKM–KvVM együttes rendelethez
Paragraph Index: 375

13. számú melléklet a 75/2005. (IX. 29.) GKM–KvVM együttes rendelethez A "Rugalmas rendszer" szerint forgalomba hozott morotokra vonatkozó elõírások Egy eredeti berendezés gyártó (a továbbiakban: OEM – Original Equipment Manufacturer) kérésére, a jóváhagyó hatóság által megadott engedély szerint a motorgyártó két egymást követõ szabályozási lépcsõ másodikának idõtartama alatt az alábbi elõírások szerint forgalomba hozhat korlátozott számú motort, amely csak az elõzõ lépcsõ határértékeinek felel meg. 1. A motorgyártó és az OEM intézkedései 1.1. Az OEM-nek, aki élni akar a rugalmas rendszerrel engedélyt kell kérnie a jóváhagyó hatóságtól, hogy vásárolhasson a motorszállítójától két egymást követõ szabályozási lépcsõ idején az 1.2. és 1.3. pontban leírt darabszámú motort, amelyek a hatályos emissziós határértékeknek nem felelnek meg, de jóvá lettek hagyva a közvetlenül megelõzõ emissziós határértékek szerint. 1.2. A rugalmas rendszer alapján forgalomba hozott motorok száma az egyes motorkategóriákban nem haladhatja meg az OEM által az adott kategóriájú motorral szerelt berendezésekbõl évente eladott darabszám 20%-át (az eladást az EGT belsõ piacán az utolsó öt évben elért forgalom átlagaként számítva). Amennyiben az OEM kevesebb, mint 5 éve forgalmaz berendezéseket az EGT-ben, az átlagot azon idõszakra kell számítani, amióta az OEM berendezéseket hoz forgalomba az EGT-ben. 1.3. Az 1.2. ponttól eltérõ, választható megoldás, hogy az OEM arra kér engedélyt a motorszállítója számára, hogy rögzített számú motort hozzon forgalomba a rugalmas rendszer keretében. A motorok száma az egyes kategóriákban nem lépheti túl az alábbi számokat: Motor kategória Motorok száma 19-37 kW 37-75 kW 75-130 kW 130-560 kW 1.4. Az OEM-nek a hatósághoz benyújtott kérelmébe a következõ információkat kell belefoglalni: (a) a tábla mintáját, amelyet minden egyes nem közúti mozgó gépre (a továbbiakban: NRMM) felrögzítenek, amelybe rugalmas rendszer szerint forgalomba hozott motort szereltek. A címkének a következõ szöveget kell tartalmaznia: "A ……. típusjóváhagyással (97/68/EK irányelv) rendelkezõ motorral szerelt …… (az adott teljesítmény kategóriába tartozó összes gép száma) számú gép …. ..(a gép sorozatszáma) számú példánya" [illetve más országba történõ értékesítés esetén: … (a gép sorszáma) … (az adott teljesítménykategóriába tartozó gépek teljes száma) ….………….. (97/68/EK irányelv) szám …"].; és (b) a kiegészítõ tábla mintáját, amelyet a motorra felrögzítenek, és amely e melléklet 2.2. pontja szerinti szöveget tartalmaz. 1.5. Az OEM-nek minden tagállam hatóságának jeleznie kell, hogy kihasználja a rugalmas rendszert. 1.6. Az OEM-nek minden, a rugalmas rendszer végrehajtásával összefüggõ információt a jóváhagyó hatóság rendelkezésére kell bocsátania, amit a hatóság a döntéshez szükségesként igényel. 1.7. Az OEM-nek hat havonként jelentést kell küldenie minden tagállam jóváhagyó hatóságának az általa alkalmazott rugalmas rendszer végrehajtásáról. A jelentésnek tartalmaznia kell a rugalmas rendszer keretében forgalomba hozott motorok és NRMM-ek kumulált számát, a motorok és NRMM-ek gyártási sorozatszámát, és a tagállamokat, amelyekben az NRMM-eket forgalomba hozták. Ezt addig kell folytatni, amíg a rugalmas rendszert még alkalmazzák. 2. A motorgyártó intézkedései 2.1. A motorgyártó forgalomba hozhat motorokat a rugalmas rendszer keretében, az e melléklet 1. pontjában leírt jóváhagyás alapján. 2.2. A motorgyártónak táblát kell elhelyezni az érintett motoron a következõ szöveggel: "Rugalmas rendszer szerint forgalomba hozott motor" [illetve más országba történõ értékesítés esetén "Engine placed on the market under the flexible scheme"]. 3. A hatóság intézkedései 3.1. A hatóságnak értékelnie kell a rugalmas rendszer iránti kérelem tartalmát és a csatolt dokumentumokat. Ezt követõen értesíti az OEM-et a döntésérõl, amely szerint engedélyezi vagy nem engedélyezi a rugalmas rendszer alkalmazását.

Source: https://magyarkozlony.hu/hivatalos-lapok/53d4780bc49399d4d3eb86c9468f09a915e2b56a/dokumentumok/5f4c354a10cc237afed159a7bfc332fc960dafc2/letoltes